Lav et referat af nedenstående tekst:

Tekst:
Den kaptajn, som i går blev snuppet af Nordjyllands Politi for at sejle den 230 meter lange og 93.000 tons tunge bulk carrier 'Tonic Sea' med sprit i blodet, er løsladt og sigtet for spiritussejlads. - Skibet er frigivet mod et depositum på bøden, og det er afsejlet med en ny skipper på kommandobroen, oplyser vicepolitikommisær ved Hjørring Politi, Søren Bach. Der er udtaget en blodprøve på kaptajnen, som formåede at blæse alkoholmeteret op på 1.34, da betjente fra Nordjyllands Politi 01.40 i går kom ombord på skibet i dansk territorialfarvand. Mistanken om sprit i blodet blev vakt, da kaptajnen ude fra Nordsøen bad de danske søfartsmyndigheder om en lods, der skulle hjælpe ham fra Gedser til Skagen - selvom han og skibet skulle den modsatte vej rundt om Skagen og videre til Rusland. Blodprøven blev taget fem timer efter det snøvlende opkald, så det kan ikke afvises, at promillen har været endnu højere. Søren Bach forventer, at der foreligger svar på blodprøven i løbet af de næste 14 dage. Skibet sejler lige nu syd for Sverige og på vej mod øst med sin last.

Referat:
Det 230 meter lange skib, som i går blev tilbageholdt med en fuld kaptajn ved roret, er frigivet og videre mod Rusland.